Mindset matters: Kan ændret mindset om fysisk aktivitet i arbejde forbedre rengøringsassistenters sundhed? Et kluster-randomiseret lodtrækningsstudie
Independent Research Fund Denmark
Det Nationale Forskningscenter for Arbejdsmiljø
Mange voksne med korte uddannelser og manuelt arbejde har store sundhedsudfordringer, men mangler ressourcerne til at foretage varige livsstilændringer på egen hånd. Dette har store udfordringer i forhold til arbejdskraftsmangel, sygefravær og social ulighed i sundhed. Hvor gavnligt ville det ikke være, hvis denne medarbejdergruppe kunne blive sundere og i bedre form af den fysiske aktivitet de allerede udfører som en del af deres arbejde? Et lodtrækningsstudie fra Harvard Universitet viste, at ved at ændre rengøringsassistenters mindset fra at fysisk aktivitet i arbejde er nedslidende, til at være sundhedsfremmende, så opnåede de betydelige forbedringer i sundhed, herunder reduktion i blodtryk, fedtprocent og livvidde. Vi vil i et kluster-randomiseret lodtrækningsstudie afprøve om man ved at ændre rengøringsassistenters mindset om fysisk aktivitet i arbejde – fra at være nedslidende til at være sundhedsfremmende – forbedrer deres sundhed og fysisk form. Hvis et positivt mindset om fysisk aktivitet i arbejde giver en reel forbedret sundhed for kortuddannede med manuelt arbejde, så kan det bidrage til at løse store samfundsudfordringer, såsom arbejdskraftsmangel og social ulighed i sundhed.
Research Education (PhD) / Forskeruddannelse uden for universiteterne / grant